દરમિયાન આજે બેન્ક શેરમાં નીચા મથાળે ખરીદી નોંધાઈ હતી. બેન્ક નિફ્ટી પણ ૮૯ પોઈન્ટના સુધારે ૨૪,૧૪૮ની સપાટીએ ટ્રેડિંગમાં જોવા મળી હતી. ઓએનજીસી, ટાટા સ્ટીલ અને અદાણી પોટર્સ કંપનીના શેરમાં ૧.૩૦ ટકાથી ૧.૫૦ ટકાનો ઉછાળો નોંધાયો હતો. જ્યારે ટાટા મોટર્સ કંપનીના શેરમાં વેચવાલી નોંધાઈ હતી. આ શેર શરૂઆતે ૦.૭૩ ટકાનો ઘટાડો નોંધાઈ રૂ.૪૧૯ના મથાળે ટ્રેડિંગમાં જોવા મળ્યો હતો. બજારના જાણકારોના જણાવ્યા પ્રમાણે આજે જીએસટી કાઉન્સિલની મિટિંગ છે, જેમાં સરકાર ઉદ્યોગજગતને કેવી રાહત આપે છે તેના ઉપર બજારની નજર મંડાયેલી છે.